ਜਮੀਲਾ ਨਿਸ਼ਾਤ

ਜਮੀਲਾ ਨਿਸ਼ਾਤ (ਜਨਮ 1955) ਹੈਦਰਾਬਾਦ, ਤੇਲੰਗਾਣਾ, ਭਾਰਤ ਤੋਂ ਇੱਕ ਉਰਦੂ ਕਵੀ, ਸੰਪਾਦਕ, ਅਤੇ ਨਾਰੀਵਾਦੀ ਹੈ। 

 ਸ਼ੁਰੂ ਦਾ ਜੀਵਨ 
ਜਮੀਲਾ ਨਿਸ਼ਾਤ ਦਾ ਜਨਮ ਹੈਦਰਾਬਾਦ ਦੇ ਇੱਕ ਮੱਧ ਵਰਗੀ ਪਰਿਵਾਰ ਵਿੱਚ ਹੋਇਆ ਸੀ। ਉਸ ਦਾ ਪਿਤਾ, ਸਈਦ ਬਿਨ ਮੁਹੰਮਦ, ਇੱਕ ਪੋਰਟਰੇਟ ਕਲਾਕਾਰ ਸੀ। ਉਹ ਕਲਾਕਾਰ ਐੱਮ. ਐਫ਼. ਹੂਸੈਨ ਦਾ ਕਰੀਬੀ ਦੋਸਤ ਵੀ ਸੀ।

 ਕੈਰੀਅਰ 
ਨਿਸ਼ਾਤ ਨੇ ਛੋਟੀ ਉਮਰ ਵਿੱਚ ਹੀ ਲਿਖਣ ਸ਼ੁਰੂ ਕਰ ਦਿੱਤਾ ਸੀ। ਉਸਨੇ ਆਪਣੀ ਪਹਿਲੀ ਕਵਿਤਾ ਸਾਲ 1970 ਵਿੱਚ ਛਾਪੀ। ਕੁਝ ਸਮੇਂ ਲਈ ਉਸਨੇ ਦਿੱਲੀ ਵਿੱਚ ਜਾਮੀਆ ਮਿੱਲੀਆ ਯੂਨੀਵਰਸਿਟੀ ਤੋਂ ਪ੍ਰਕਾਸ਼ਿਤ ਇੱਕ ਰਸਾਲੇ, ਕਿਤਾਬ ਨੁਮਾ ਵਿੱਚ ਅਤੇ ਹੋਰ ਕਈ ਕਾਵਿ-ਰਸਾਲਿਆਂ ਵਿੱਚ ਲਿਖਿਆ। ਉਸ ਦੀ ਪਹਿਲੀ ਕਿਤਾਬ, ਲਾਵਾ - ਇੱਕ ਕਵਿਤਾ ਦਾ ਸੰਗ੍ਰਹਿ, 2000 ਵਿੱਚ ਪ੍ਰਕਾਸ਼ਿਤ ਕੀਤਾ ਗਿਆ ਸੀ। ਹੋਸ਼ਾਂਗ ਮਰਚੈਂਟ ਨੇ ਲਾਵਾ ਦੀਆਂ ਕੁਝ ਕਵਿਤਾਵਾਂ ਦਾ ਅਨੁਵਾਦ ਕੀਤਾ ਅਤੇ ਅਨੁਵਾਦਿਤ ਕਵਿਤਾਵਾਂ ਨੂੰ ਸਾਹਿਤ ਅਕਾਦਮੀ ਨੇ 2008 ਵਿੱਚ ਪ੍ਰਕਾਸ਼ਿਤ ਕੀਤਾ। ਉਸਨੇ ਕਵਿਤਾ ਦੇ ਤਿੰਨ ਸੰਗ੍ਰਹਿ ਪ੍ਰਕਾਸ਼ਿਤ ਕੀਤੇ ਹਨ ਉਸ ਦੇ ਕੰਮ ਨੂੰ ਕਈ ਹੋਰ ਸੰਗ੍ਰਿਹਾਂ ਵਿੱਚ ਵੀ ਪੇਸ਼ ਕੀਤਾ ਗਿਆ ਹੈ।

ਸਪਾਰੋ ਨੇ 1999 ਵਿੱਚ ਉਸਦੀ ਜ਼ਿੰਦਗੀ ਤੇ ਕੰਮ ਬਾਰੇ ਇੱਕ ਪੁਸਤਿਕਾ ਪ੍ਰਕਾਸ਼ਿਤ ਕੀਤੀ।  ਉਹ ਐਚਐਲਐਫ - ਹੈਦਰਾਬਾਦ ਲਿਟਰੇਰੀ ਫੈਸਟੀਵਲ ਵਿੱਚ ਵੀ ਇੱਕ ਸਪੀਕਰ ਵੀ ਹੈ।

ਉਹ 3 ਜੂਨ ਤੋਂ  8 ਜੂਨ 2015 ਤੱਕ ਸਾਲੇਰਨੋ, ਇਟਲੀ ਵਿੱਚ ਹੋਏ 100 ਥਾਊਜੈਂਡ ਪੋਇਟਸ ਫਾਰ ਚੇਂਜ ਸਮੇਲਨ ਵਿੱਚ ਨਾਰੀਵਾਦੀ ਕਵੀਆਂ ਵਿੱਚੋਂ ਇੱਕ ਸੀ।

 ਸਮਾਜਿਕ ਕੰਮ 
2012 ਵਿੱਚ, ਉਸਨੇ ਮੁਸਲਮਾਨ ਔਰਤਾਂ ਦੇ ਕਾਜ ਦੀ ਸੇਵਾ ਲਈ ਸ਼ਾਹੀਨ ਕਲੇਕਟਿਵ - ਸ਼ਾਹੀਨ ਦੇ ਨਾਰੀ ਸਰੋਤ ਅਤੇ ਕਲਿਆਣ ਸੰਘ ਦੀ ਸਥਾਪਨਾ ਕੀਤੀ।  ਇਹ ਸੰਗਠਨ ਔਰਤਾਂ ਦੇ ਕਲਿਆਣ ਲਈ ਅਤੇ ਘਰੇਲੂ ਅਤੇ ਸਮਾਜਕ ਹਿੰਸਾ ਦੇ ਖਾਤਮੇ ਲਈ ਕੰਮ ਕਰਦਾ ਹੈ।

 ਕੰਮ 
 ਬਟਰਫਲਾਈ ਕੇਰੈਸਜ (ਪਾਰਟਰਿਜ ਇੰਡੀਆ, 2015 ਦੁਆਰਾ ਪ੍ਰਕਾਸ਼ਿਤ) 
 ਲੰਸ ਦੀ ਸੁਗਾਤ (ਐਜੂਕੇਸ਼ਨਲ ਪਬਲਿਸ਼ਿੰਗ ਹਾਊਸ, ਦਿੱਲੀ, 2006)
 ਲਮਹੇ ਕੀ ਆਂਖ (ਔਰਤਾਂ ਲਈ ਅਸਮਿਤਾ ਰਿਸੋਰਸ ਸੈਂਟਰ, ਸਿਕੰਦਰਾਬਾਦ ਦੁਆਰਾ ਪ੍ਰਕਾਸ਼ਿਤ, 2002) 
 ਲਾਵਾ (2000)
 ਸੰਪਾਦਿਤ ਇੰਕਿਸ਼ਾਫ, ਡੇੱਕਨ ਨਾਰੀ ਲੇਖਕਾਂ ਦਾ ਸੰਕਲਨ, ਔਰਤਾਂ ਲਈ ਅਸਮਿਤਾ ਰਿਸੋਰਸ ਸੈਂਟਰ, ਸਿਕੰਦਰਾਬਾਦ ਦੁਆਰਾ ਪ੍ਰਕਾਸ਼ਿਤ,  2000)। 

 ਅਵਾਰਡ 
 ਮਖ਼ਦੂਮ ਪੁਰਸਕਾਰ 
 ਨਿਊ ਇੰਡੀਅਨ ਐਕਸਪ੍ਰੈਸ ਦੁਆਰਾ ਦੇਵੀ ਪੁਰਸਕਾਰ  

 ਹਵਾਲੇ 

ਸ਼੍ਰੇਣੀ:ਜਨਮ 1955
ਸ਼੍ਰੇਣੀ:20ਵੀਂ ਸਦੀ ਦੀਆਂ ਭਾਰਤੀ ਲੇਖਿਕਾਵਾਂ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਭਾਰਤ ਦੇ ਉਰਦੂ-ਭਾਸ਼ਾ ਕਵੀ